อยากทราบว่าถ้าผลตรวจซิฟิลิสออกมามีค่าTreponemal 21.90 RPR Non-Reactive TPPA Reactive แบบนี้ผลแปลว่ายังไงค้ะ และเป็นระยะไหนค่ะ
สวัสดีค่ะ ซิฟิลิสเป็นโรคติดต่อทางเพศสัมพันธ์อย่างหนึ่ง เกิดจากเชื้อแบคทีเรียชนิดเกลียว ทำให้มีอาการแผลที่อวัยวะเพศ ผื่นตามตัว ในระยะแรก หลังจากนั้นถ้าปล่อยไว้นานหลายปีไม่ได้รักษาจะลุกลามไปทำให้เกิดโรคในระบบประสาท สมอง หรือหัวใจและหลอดเลือดได้ เป็นโรคที่ในปัจจุบันถ้าเจอเร็ว รักษาเร็ว ไม่น่ากลัวค่ะ เพราะสามารถรักษาให้หายได้ด้วยการให้ยาฆ่าเชื้อเพนนิซิลิน จะเป็นระยะใดต้องตรวจร่างกายร่วมด้วยการวินิจฉัยใช้การตรวจเลือด คือตรวจระดับภูมิคุ้มกันของร่ายกายต่อซิฟิลิส โดยจะมีระดับค่าความมากน้อยและภูมิคุ้มกันในเลือดที่พบซึ่งจะเก็บไว้ติดตามการรักษา การรักษาคือการใช้ยาฆ่าเชื้อกลุ่มเพนนิซิลินฉีดเข้ากล้าม จะฉีดกี่ครั้งขึ้นกับระยะของโรค หลังรักษาแล้วจะมีการเจาะเลือดดูภูมิคุ้มกันอีกครั้ง หากลดมากกว่า 4 เท่าจะถือว่าตอบสนองต่อการรักษาโดยการตรวจซิฟิลิซนั้นจะมีทั้งตรวจแบบคัดกรองและตรวจแบบยืนยัน โดยการตรวจคัดกรองข้อดีคือผลจะขึ้นลงตามเวลาที่เป็นจริงๆ คือพอหายก็ตรวจไม่เจอ พอกลับมาเป็นใหม่ก็จะตรวจเจอ แต่การตรวจแบบยืนยันนั้นขึ้นครั้งเดียวจะอยู่ไปตลอดจากผลเลือดที่ให้มานั้น RPR (Rapid Plasma Reagent) คือการตรวจคัดกรองให้ผลเป็นลบ และ TPPA น่าจะหมายถึง TPHA คือการตรวจยืนยันพบว่าให้ผลบวก น่าจะแปลว่าเคยเป็นซิฟิลิซ และรักษาหายมาแล้วแนะนำยืนยันกับแพทย์ผู้รักษาและสั่งเจาะเลือดโดยตรงอีกครั้งนะคะ